Aksel Hennie forsvarer Tone - P3-reporter kaller ny video fordummende
P3- og Lydverket-reporter Trine Sollie (32) er blant de som har vært mest kritisk mot den mye omtalte musikkvideoen, som inneholder en svært lettkledd Tone. - Dette bare understreker hvor lite intelligent den dama er villig til å fremstå, sier Sollie til VG Nett tidligere i dag.Hun har også twitret kristisk om musikkvideoen. Nå slår imidlertid Tones kjæreste og samboer Aksel Hennie tilbake mot kritikken. «Hei! @trinesollie Ser på facebookprofilen din at en av favorittartistene dine er Kelis... #formeghandlermusikkomnoemer», twitrer Hennie og legger ved en rekke bilder av artisten Kelis sin musikkvideo - hvor hun poserer helt naken. Sollie trekker ikke tilbake kritikken på grunn av Hennies ytringer på Twitter. - Jeg synes det er like trist at Kelis kler av seg som når Tone gjør det. Men nå liker jeg Kelis' musikk bedre, så det kan hende at det er lettere for meg å svelge det rent personlig. - Men jeg synes fortsatt det er fordummende, legger hun til.Mens en rekke godt voksne menn har uttrykt sin store beundring for den halvnakne sangeren, og dagbladet har gitt videoen terningkast 6, har det det siste døgnet strømmet på med kritiske og ironiske meldinger på nettsamfunnet Twitter. Trine Sollie skriver blant annet på twitter - hvor hun linker til til Damli Aaberges musikkvideo på YouTube: «Grunnen til at jeg aldri skal intervjue Tone Damli». Til VG Nett utdyper Sollie hvorfor hun uttaler seg så skråsikkert. - Jeg synes det er trist å se at hun gjør seg selv så dum. Videoen er fordummende, synes jeg. Og det er trist å se at Tone ikke kan gjøre annet enn å vise fram den fine kroppen, sier Sollie til VG Nett.P3-reporteren presiserer at Damli Aaberge er «søt og pen», men at hun begynner å savne et lag til av artisten Tone Damli Aaberge. - Men låten «Look Back» er listet på P3 for første gang, så musikken må ha en viss substans? - Ja, absolutt. Det er en helt streit radiohit. I hvert fall har den hitpotensiale. Det er en kjempebra kommers, relativt platt og fengende låt, men det er først og fremst videoen jeg er skuffet over, sier Sollie. På spørsmål om hun har tenke å holde det hun skriver om aldri å intervjue artisten, svarer radioreporteren: - Man skal aldri si aldri. Får jeg lyst til å intervjue henne, så har jeg et par spørsmål jeg ønsker å stille. Hvorfor ser hun så sur ut når hun sitter naken i badekaret med ryggen til, og hvor i Donald har hun fått tatoveringen sin? Og jeg vil tipse henne om hvor hun kan få reparert glidelåsen, forklarer Sollie og sikter til Damli Aaberges åpne shorts i videoen. Sollie etterlyser flere meninger fra Damli Aaberge. - Jeg tror det er begrenset hvor lenge man kan bare være deilig. Alle ønsker seg vel litt substans. Meninger! Mener Tone noe? Men at folk er glad i pene kropper, pupper og lår, er det ingen tvil om, legger Sollie til. Mange «vanlige folk» på Twitter er langt på vei enige med Lydverket-reporteren. Her er et knippe:«Sjelden har noen sett mindre heartbroken ut mens de sang en kjærlighetssorgsang. Tone Damli Aaberge komisk i softporno.»«Ikkje for å så tvil om Tone Damli sine musikalske talent, men det er nok ei grunn til at @larsenmarit er påkledd. Just sayin'.»«Jeg synes Tone Damli er nydelig + har søt musikk men dette ble for kunstig pornoforsøk og Jessica Simpson-musikk» FrkSandraKing, sandra marie: «Banebrytende video fra Tone Damle Aaberge... BANEBRYTENDE!»«Mamma spurte hvorfor jeg gikk rundt og filmet meg selv i trusa. Jeg svarte at jeg lager musikkvideo, i likhet med Tone Damli Aaberge.»«Jeg tror Tone Damli egentlig er en liten skap-nudist.»«@tonedamli: Tone Damli - Look Back - en glamourmodell eller en sangerinne???»«Herregud så dårlig video, kunne man stappet den fullere av klisjeer? jeg skjemmes på vegne av: Tone Damli - Look Back.»«Ser på Tone Damli - Look Back (OFFICIAL VIDEO) og KJEDER vettet av meg!! I mean really?» Andre viser støtte - som denne: FrkVinje, FrkVinje: «Skjønner ikke hva som er galt med at Tone Damli spiller på sex. Hun har jo kropp til det, så hvorfor ikke?»Damli Aaberge vil ikke kommentere nettkritikken, sier manager David Eriksen til VG Nett. Selv har han liten forståelse for at videoen provoserer. - Det finnes en haug med Rihanna-videoer som er ti ganger mer sexy med mer hud. Jeg er ikke i nærheten av å forstå at dette er et problem. Sånn er det i popverdenen. Folk hadde hadde blitt grinete om Tone hadde stått i onepiece-drakt også, mener manageren. Musikkvideoen er lagt ut på Damli Aaberges egen blogg. Der er det ikke mulig å kommentere den. Det er lang tid siden artisten bestemte å stenge kommentarfeltet under sine blogginnlegg. - Tone får negative kommentarer av alle uansett, så hun har sluttet med det for lengst, opplyser Eriksen. Den britiske supermanageren Simon Fuller, den norske stjerneregissøren Ray Kay og flere norske artister skryter av Tone Damli Aaberges (23) nye musikkvideo.Flertallet av mannlige twitrere er ikke overraskende langt mer positive til Damlis nye videostunt, og noen mener de vet årsaken til at popprinsessen får refs på Twitter.«Lukter sjalusi lang vei over Tone damli sin nye video, jeg må si jeg digger den.» monobibbi bibbi: «Det er synd man ikke kan komme unna med å bashe musikken til Tone Damli som jente. #janteloven #misunneligduda.»
Aksel Hennie slår tilbake mot radioreporter Trine Sollies kritikk av Tone Damli Aaberges (23) dristige musikkvideo på Twitter.